23.2.2023
SK
Úradný vestník Európskej únie
L 58/223 EURÓPSKY PARLAMENT
KAPITOLA 3 2 — ODBORNÉ PORADENSTVO A INFORMÁCIE: ZÍSKAVANIE, ARCHIVOVANIE, PRODUKCIA A ŠÍRENIE (pokračovanie)
321
(pokračovanie) — povinnosti Európskeho parlamentu na základe medzinárodných a medziinštitucionálnych dohôd o spolupráci vrátane príspevku Európskeho parlamentu na úhradu nákladov súvisiacich so správou historického archívu Únie v súlade s nariadením (EHS, Euratom) č. 354/83, — náklady európskeho vedeckého mediálneho centra, na ktorého činnosti dohliada Panel Európskeho parlamentu pre budúcnosť vedy a techniky (STOA), v súvislosti s posilňovaním prepojenia medzi Európskym parlamentom, vedeckou komunitou a médiami s cieľom osobitne podporovať vytváranie sietí, odbornú prípravu a šírenie poznatkov.
Zahŕňa to napríklad: — organizačné činnosti a riešenie výdavkov (vrátane cestovných nákladov, ubytovania a stravovania) spojené s pozývaním novinárov, zúčastnených strán a iných expertov na tieto podujatia, — vytváranie a udržiavanie sietí v rámci prepojenia medzi Európskym parlamentom, vedeckou komunitou a médiami, — organizovanie seminárov, konferencií a vzdelávacích kurzov zameraných na aktuálne novinky a otázky v oblasti vedeckého a technického rozvoja, ako aj na povahu a účinnosť vedeckej žurnalistiky, — zhromažďovanie odborných informácií a analýz z akademickej sféry, od médií a iných zdrojov z oblasti vedy a techniky pre tvorcov politiky a občanov, — rozširovanie dostupnosti výskumných materiálov Európskeho parlamentu a iných relevantných materiálov v oblasti vedy a techniky v písomnej, audiovizuálnej a inej forme, — rozvoj techník a metód na zvýšenie schopnosti identifikovať a šíriť dôveryhodné zdroje v oblasti vedy a techniky, — podporovanie inštalácie, skvalitňovania a využívania najmodernejšieho technického vybavenia a mediálnych zariadení na podporu takéhoto dialógu, — rozvoj užšej spolupráce a vo všeobecnosti väzieb medzi Európskym parlamentom, príslušnými médiami, univerzitami a výskumnými centrami z tejto oblasti, a to aj mediálnou propagáciou úlohy a práce európskeho vedeckého mediálneho centra, ako aj jeho dostupnosti pre občanov.
Tieto rozpočtové prostriedky sa môžu použiť aj na podporu dialógu Európskeho parlamentu s akademickou obcou, médiami, expertnými skupinami a verejnosťou v súvislosti s prognostickou prácou týkajúcou sa dlhodobých trendov, ktorým čelia tvorcovia politík EÚ, a to tak vo vedeckej oblasti, ako aj v širšej rovine, vrátane seminárov, publikácií a iných činností uvedených vyššie.
Suma pripísaných príjmov podľa článku 21 ods.
3 nariadenia o rozpočtových pravidlách sa odhaduje na 100 EUR.
Právny základ
Nariadenie Rady (EHS/Euratom) č. 354/83 z 1. februára 1983 o otvorení historických archívov Európskeho hospodárskeho spoločenstva a Európskeho spoločenstva pre atómovú energiu (Ú. v. ES L 43, 15.2.1983, s. 1).